**Skål! Lav professionel cocktail-is derhjemme**

**LG lancerer kombineret kølefryseskab med ny funktion**

København, 22 juli, 2021- *LG Electronics lancerer nu en nyhed indenfor hvidevarer – et side-by-side kølefryseskab, der kan lave iskugler. Craft Ice-funktionen producerer runde, klare iskugler, der tager dine cocktails til nye højder og får dig til at fremstå som en professionel bartender. Men hvorfor er is en vigtig ingrediens i en drink? LG forklarer vigtigheden af frossent vand, og hvad forskellen på is og is er.*

Sommeren er her, og hvad er bedre end en forfriskende drink eller cocktail på en varm sommerdag? Is betragtes sjældent som en hovedingrediens i en drink, men gør en stor forskel for smagsoplevelsen. I forbindelse med at LG Electronics lancerer et nyt kølefryseskab med en Craft Ice-funktion, deler hvidevareproducenten fakta om isens betydning i drikkevaresammenhænge.

**Is er en vigtig ingrediens i en drink**

Is kan faktisk betragtes som en ingrediens i en drink, da den både fortynder alkohol og er med til at samle ingredienserne i takt med, at den smelter. Dette gør ofte drinks endnu mere velsmagende og mere behagelig for smagsløgene. En uddannet bartender har netop dette i tankerne, når de blander drinks og vælger ofte forskellige former for is afhængig af den hastighed, de vil have den til at smelte.

**Derfor skal du vælge store isterninger**

For dig, som ikke er uddannet bartender, kan større isterninger redde din cocktail. En tynd drink med vand fra smeltet is kan fjerne wow-faktoren fra hvilken som helst professionel drink. Isens størrelse påvirker naturligvis hvor hurtigt, den smelter, og jo mere den udsættes for luft, jo hurtigere smelter den.

**Opbevar isen korrekt**

Isbakker ved siden af den frosne fisk? Helst ikke, hvis du spørger bartendere og mixologer. Isen kan opfange lugt fra andre produkter i fryseren, som kan påvirke drinken. Adskil derfor altid isen fra andre produkter i fryseren for at undgå uvelkomne overraskelser.

**Klar is = bedre kvalitet**

En anden faktor, som kun få er klar over, er, at densiteten af isen også påvirker, hvor hurtigt den smelter. Uklar is smelter hurtigere end klar is, da den indeholder luft. Isens hvide farve skyldes også, at vandet kan indeholde en høj koncentration af kalk.

- LG er førende i udviklingen af hvidevarer, og vi arbejder konstant på at udvikle vores produkter. Craft Ice er den seneste innovation, der producerer runde, klare iskugler. Ved hjælp af varme nedefra bliver iskuglerne næsten helt gennemsigtige, da luften forsvinder, inden vandet fryser. Uanset hvad din yndlingsdrink er, eller hvad du serverer til dit næste middagsselskab, får denne funktion dig til at fremstå som en professionel, siger Mats Haglund, produktspecialist for hvidevarer hos LG.

Om Craft Ice:

Craft Ice kan producere tre eller seks iskugler om dagen med en størrelse på fem centimenter. Produktionshastigheden er tilpasset til at minimere luftboblerne i isen, hvilket betyder, at iskuglerne har en klarhed på op til 90 procent ved produktionen af tre kugler. Fra dispenseren er det også muligt at få terningformerede isterninger, knust is og afkølet vand.

Craft Ice er tilgængelig i det kombinerede kølefryseskab [GSXV90MCDE](https://www.elgiganten.dk/product/hvidevarer/koleskabe-og-frysere/amerikanerkoleskab/299099/lg-side-by-side-kolefryseskab-gsxv90mcde-sort) som kan købes hos Elgiganten fra juli for 29.999 DKK.

**LG modtager den højeste karakter i bæredygtighedsrangering**

LG Electronics Inc. opnåede i december 2021 Platinum-status i den uafhængige analysevirksomhed EcoVadis’ bæredygtighedsrangering, som er det højest mulige niveau, og et bevis på LG’s bestræbelser på ikke kun at blive en mere bæredygtig virksomhed, men også at være i front. Kun 1% af de virksomheder, der bliver undersøgt, når det højeste niveau.

EcoVadis leverer den førende løsning til bæredygtighedsanalyse og evaluering. EcoVadis’ metode er baseret på internationale bæredygtighedsstandarder og overvåges af en videnskabelig komité af bæredygtighedseksperter for at sikre pålidelige vurderinger fra tredjeparter. **[Læs mere her](https://www.lg.com/dk/om-lg/ecovadis)** og på [**EcoVadis hjemmeside**](https://ecovadis.com/).

**Om LG Electronics**

*LG Electronics Inc. er en globalt førende teknologisk innovator inden for forbrugerelektronik, mobilkommunikation og husholdningsapparater med over 70.000 ansatte, der arbejder 140 steder rundt omkring i verden. LG Electronics består af fem forretningsenheder - Home Appliance & Air Solutions, Home Entertainment, Mobile Communications, Vehicle Components og B2B - og er en af verdens førende producenter af tv'er, mobiltelefoner, klimaanlæg, vaskemaskiner og køleskabe. I 2020 havde LG Electronics et samlet globalt salg på 56 milliarder dollars. For mere information og nyheder om LG Electronics, besøg* [*www.LGnewsroom.com*](http://www.lgnewsroom.com/)*.*